GRØNLAND
Dere mistet båten.
Bølgene kom opp.
Vi reddet så vidt oss selv.
Fisken er for langt ute.
Havet er for dypt for båtene vi har igjen.
Tilgi min sønn, Eirik.
Hans beste venn, Trygve, var på båten da vi mistet den.
Det er alt vi klarte å fange.
Ta dem.
Nei.
Del med de andre.
Takk.
Kvinnene snakker om at når handelsfolket kommer tilbake,
vil noen prøve å dra tilbake til Norge.
Det er alltid prat.
Vi har hatt tøffe tider før.
Ikke som dette.
Ingen fisk nær kysten,
og ikke treverk til å reparere båtene så vi kan nå dem.
De tror at gudene har forlatt dem.
Hva tror du?
At gudene liker å utfordre meg.
De vet jeg ikke kan dra tilbake til Norge eller Island.
Og jeg kan ikke bli her alene.
De tester meg,
men forlater meg aldri.
Når handelsfolkene kommer,
skal vi være klare.
Hill Ægir!
Måtte våre tapte sjøfolk
bli ønsket velkommen i din gylne hall av dine døtre…
Handelsfolk!
Er dette ditt hjem?
Det var det.
Far!
Det er Frøydis!
Vår datter vender hjem!
Far!
Få se på deg.
Frøydis!
Mor!
Jeg hadde gitt opp håpet om å se deg igjen.
Hvem er disse menneskene?
De er mitt folk.
Vi kommer fra Jomsborg for å finne et nytt hjem. Jeg leder dem.
Veslejenta mi…
…er en leder.
Min mor er ingen liten jente.
Hun er en stor kriger og skjoldmøy.
Og hvem sier dette?
En vill bjørnunge?
Nei, jeg er Harald Haraldsson.
Barnebarnet ditt.
Så det var der all rødfargen i skjegget mitt havnet.
Hyggelig å møte deg, Harald Haraldsson.
Jeg heter Eirik.
Er dette faren?
Nei. Mitt navn er Stig.
Han er min partner. Haralds far er ikke med oss.
Takk gudene for at du har kommet tilbake.
Ja. Takk gudene.
Jomsborgs folk, jeg er Eirik Raude. Velkommen til Grønland!
KORFU I HELLAS
Ingen båt i dag.
Skal jeg tro på det?
Nei takk.
Dere skal få se noe fantastisk…
Ruller du det samme igjen, vil vi tro du står i ledtog med djevelen.
Ikke jeg, fader! Herren liker bare stilen min.
Velkommen, fremmede.
Kan vi hjelpe deg?
Jeg ser etter noen herfra.
En kartmaker.
Det er meg. Mitt navn er Calinicus.
Jeg er Leif. Jeg tror jeg har et av dine kart.
Jeg ville snakke med deg om det.
Du tar feil. Dette er ikke et av mine.
-Er du sikker? -Jeg kjenner mine kart.
Beklager. Hvor er manerene mine? Kom.
Du har reist langt.
Spis med meg og familien min. Ja?
Ja.
Du kan legge bagasjen din her.
Dekk på til en til.
-Har du vært alle disse stedene? -Nei.
Det neset
er så langt hjemmefra jeg har vært med båt.
Men heldigvis kommer hele verden til dørstokken min.
En viking som snakker gresk og kan bruke en arabisk astrolab.
Nå er han på mitt verksted.
Leif.
Barna er ikke så farlige som de ser ut.
Beklager.
Kjenner du den?
Det er en kaldtvannsfisk.
Jeg fanget den som ung.
Dragefisk.
Dødelig.
Nå kan vi se på kartet mitt.
Jeg trodde det ikke var ditt.
Jeg gjør krav på dem når det er trygt, ellers lyver jeg.
Ja. Det er mitt.
Eller en del av det.
Jeg ga det til en sjømann for mange år siden. Hvor fant du det?
På Sicilia, i Det ukjentes bok.
Et passende sted for det.
Så,
hva vil du vite?
Hva kartet viser.
Si meg det du.
Jeg tror…
…at dette er sørkysten av Grønland.
Dette er bosetningen jeg kommer fra.
Og dette er et land jeg tror jeg så da jeg var ung.
Jeg vil vite om det finnes.
Beklager. Jeg vet ikke svaret på det.
Men du tegnet det.
Jeg tegner mange ting.
Du må ha hørt om det fra noen som så det.
Nei.
Hva er kartene dine basert på da?
Det er klart.
Kom. Vi spiser.
-Litt mat. -Vi er sultne, vær så snill!
Vær forsiktig med den.
Her.
Det må ha vært hungersnød.
Dette er et tøft sted.
Takk.
Det er unødvendig. Eirik har bedt oss vokte det for dere.
Vi vil gjerne bruke vår lås.
Ødela Leif London bro?
Ja.
Og en viking er konge av England?
Og du er en skjoldmøy av Kattegat.
En kriger.
Og hvor er Leif? Kommer han snart tilbake?
Vi skilte lag…
…for sju år siden.
Jeg vet ikke hvor han er.
Skilte du lag med familien din?
Ja.
Han søkte sin fremtid i Rus
med prins Harald Sigurdsson, min Haralds far.
En norsk prins.
Og en kristen.
-Ønsket du ikke å bli med dem? -Nei.
Jeg møtte en synsk i Uppsala og ble gitt…
…et syn og min skjebne.
Det førte meg til Jomsborg for å vokte gamletroen.
Hva mener du med "gamletroen"?
Mye har endret seg siden sist du var i Norge, far.
Det er en kristen verden nå.
Uten noe sted for dem som tror på gudene.
Derfor er vi her, for å finne et nytt hjem.
Stig reddet livene våre da en kristen forgiftet oss.
En helbreder.
Og en stor kriger.
Så mange historier at jeg mister oversikten.
Men nå som du er her,
har vi nok av tid.
Fortalte du det?
Vi må reise før sommeren er over.
Reise?
Ja.
Grønland er ikke målet vårt.
Vi skal lenger mot vest,
til det gylne landet Leif fortalte om.
"Det gylne landet"?
Ja.
Du har kommet langt på grunn av en barnehistorie.
Jeg er overbevist om at det er stedet i synet mitt.
Det er min skjebne, og jeg skal finne det.
Først må vi feire din tilbakekomst med et gilde.
Nådige og barmhjertige Gud,
vi takker deg for dette måltidet
og for at vi har en gjest å dele det med.
Amen.
-Amen. -Amen.
Amen.
Vær så god. Den er fanget i dag, rett utenfor døren vår.
Gjenkjenner du den?
Den smaker som en fisk fra Grønland.
Fisken på verkstedet ditt.
Fordi det er samme fisk.
Umulig.
Den lever i nord.
Er du sikker?
Kanskje den hører hjemme i Hellas, men liker å reise.
La oss si du har rett. Hvordan kom den herfra til Grønland?
Havstrømmer.
Store elver i havet som flyter fra øst til vest.
Dessverre flyter strømmene ved Grønland fra vest til øst.
Men du har bevis i skjegget på at en gjør det.
Hvor er det?
Et trestykke…
…fra korset vår Herre Jesus Kristus døde på.
Virkelig en hellig relikvie.
Hvordan fikk du tak i en så hellig gjenstand, Høyhet?
Jeg hjalp Hans Hellighet med et privat problem.
Kongens besøk i Roma
bekrefter Englands viktighet i den kristne verden.
Og vi står i din gjeld, Deres Høyhet.
Riket har aldri virket tryggere.
Deres Høyhet,
jeg har tatt meg den frihet å utarbeide en landforespørsel.
For en storslått kirke
for å markere ditt besøk i Roma.
Et sted der folk kan takke for pavens velsignelse.
En flott idé.
Jeg skal sørge for at kongen leser den.
Mens riket mitt blir sterkere,
blir jeg svakere.
Før i tiden
kunne jeg kappet hodet av en mann med ett øksehugg.
Nå sliter jeg med å holde papirer.
Alle kan holde en øks, min kjære.
Men bare store menn kan herske.
Din styrke ligger ikke i hendene dine.
Den omfatter hele ditt vesen.
Da jeg tok England og ble konge,
lovet jeg å holde deg trygg.
Å aldri etterlate deg ubeskyttet, slik Æthelred gjorde.
Det har du gjort.
Men jeg blir her ikke så mye lenger.
-Kom. -Ikke snakk om det.
Hans Hellighet hadde rett.
Jeg må tenke på arven min.
Sønnene mine er som faren sin.
Kranglevorne,
sterke
og ambisiøse.
Jeg har bestemt meg for å dra til Kattegat,
og jeg vil at alle mine og dine sønner
møter meg der.
JELLING I DANMARK
Holdt.
Hold vakt der.
Jarl Godwin.
-Jeg trenger din hjelp. -Så klart, Høyhet.
Mine menn rundt Knut forteller at min sønns helse svikter.
Jeg tror ikke at noen av hans sønner med Aelfgifu
vil bli Englands neste konge.
Hva snakker du om?
Knut ville ikke gitt kronen til Emmas sønner.
Nei.
Jeg er enig.
Du foreslår vel ikke at kronen går til Hardeknut?
Han er et barn.
Det er ikke det din bestefar foreslår, prins Harefot.
Han sier at Englands neste konge er ham selv.
Det er absurd.
Bestefar, du er en mektig viking, men du er en gammel mann.
Si det til ham, Godwin. Det er tull.
Jeg synes det er en god idé, Deres Høyhet.
Hvordan kan jeg hjelpe?
Hva? Det kan du ikke mene.
Det kan jeg absolutt.
Du er for uerfaren til å overta kronen,
akkurat som Emmas sønner og Hardeknut, og Svein vil bli i Norge,
mens bestefaren din har hersket i England i din fars sted,
og de adelige der respekterer ham.
Du lovet meg din hjelp.
Jeg lovet bare at når tiden kommer,
skal jeg tilby deg samme lojalitet og råd
som jeg tilbyr din far og bestefar.
Det handler om timing.
Visste jeg kunne lite på deg.
Familien min er veldig viktig for meg.
Jeg ser det.
Bra.
Det er noe annet jeg vil vise deg.
Mens disse kartene brødfør familien min,
er dette…
…det som nærer sinnet mitt.
Den kjente verden.
Og en mindre kjent verden.
Hvorfor skjuler du dette?
Fordi mye av det du ser her, regnes som vranglære av kirken.
Det er ingen Edens hage, for eksempel, og du ser at det er rundt.
Det er ikke vranglære om det er sant.
Sannheten kan gjøre mine barn foreldreløse.
Jeg reiste ned den elven.
Du hadde rett. Dette er Grønland.
Og linjene er strømmer.
Elver i havet.
Men som jeg sa,
går strømmen mot øst forbi Grønland.
Ja, men du antar at de to er forskjellige strømmer.
Hva om det ikke er to, men den samme som frakter fisken vår?
Bare noe stort kan snu en så kraftig strøm.
Kanskje noe…
…som dette?
Så det er sant.
Jeg så dette.
Jeg så en annen verden.
Kanskje.
Hva mener du? Dette er bevis?
Nei, det er pergament.
For å få bevis, må noen finne det.
KONSTANTINOPEL
Hill
vikingkeiseren.
Du av alle vet at jeg har andre ønsker.
Det er bra.
En keisers herredømme kan være kortvarig.
Konstantin varte knapt et år på tronen.
Romanos har sittet med makten i nesten ti år.
Det er imponerende.
Han er en imponerende leder.
Jeg har lært mye av ham,
og har fortsatt mye å lære.
Det lyder ikke som om du har hastverk med å dra.
Jeg forlater Konstantinopel når jeg er klar.
Ikke før.
Alt føles så mye mindre.
Stranden, langhuset.
Selv moren min.
Det er du som har endret deg.
Siden du dro, har du reist, kjempet, blitt en leder.
Grønland er det samme. Det er du som har vokst.
Velkommen, jomsfolk, utslitte etter deres reise og prøvelser.
Å ha mistet deres hjem og deres kjære.
Den grusomme svien av eksil.
Den kjenner jeg.
Den forstår jeg.
Men her er dere trygge. Dere er velkomne i vårt samfunn,
bygget for å gi ly til dem som søker frihet
fra forfølgelse.
Og i kveld kommanderer jeg dere…
…til å spise dere mette og slappe av.
I kveld er alt mitt deres,
og deres er tydeligvis mitt.
Takk for at dere deler forsyningene deres.
I kveld
feirer vi også min datters hjemkomst!
Jeg har tenkt på denne reisen din.
Denne planen.
Se på folket ditt.
Har de ikke vært gjennom nok?
Derfor ønsker jeg å føre dem til et trygt sted.
Hvorfor ikke her?
Det er gårder som står tomme og jord som venter på dyrkes.
Det har vært en hard vinter, men du kjenner til dem.
Dere har frø, forsyninger.
Dere kan gjenoppbygge hele den vestlige bosettingen.
Kall den Frøydisfjord.
Dette er ikke bare for meg, far. Jeg gjør dette for folket mitt.
La meg vise deg gårdene i morgen.
-Spesielt… -Vil du ha selskap i natt?
Nei.
Du hørte hva lederen vår sa,
ditt er mitt.
Kommer du nærmere, stikker jeg deg i hjertet.
Det blir vanskelig å stikke ham mens jeg holder deg nede.
Gå til deres eget bord.
-Hva sa du? -Dere hørte meg.
Be dem slutte.
Han er voksen. Han kan ta vare på seg selv.
Jeg er ikke bekymret for Stig, men for dine menn.
Hvem tror du at du snakker til?
Du er full. Jeg vil ikke skade deg.
Hva er dette?
Du kommer til mitt hjem
og ydmyker mine menn.
Nei. Vent.
Nå vet jeg hvorfor datteren min liker deg så godt!
Du er skuffet.
Jeg kom hit for å finne svar.
Du har gitt meg spørsmål.
Jeg så deg be i dag.
Tror du på Gud?
Jeg har iblant tvilt på Ham.
Men jeg har sett nok bevis på Hans makt
til å tro at Han finnes.
Det er likt med kartene mine.
De er en samling av bevis og vitenskap
som antyder eksistensen til noe jeg tror er ekte.
Men du finner ikke noe håndfast bevis her.
Det er der ute.
Bortenfor neset.
Det venter på at noen med dine ferdigheter oppdager det.
Du svarte på mange spørsmål i dag,
men ikke et viktig et.
Det som sendte deg til Norge.
Drepte du ham?
Ja.
Og jeg skar et kors på brystet hans.
Det er den historien jeg liker best.
Det var lenge siden.
Jeg har endret meg siden.
Uansett hva du sier, er jeg disse folkenes leder.
Det endrer seg ikke.
Noen ting er vanskelige å akseptere.
Jeg vet hvor stolt du er av å ha bygget dette stedet
og ha overlevd her, men…
Vi vinner ved å overleve.
Kan du kalle dette å vinne?
Mye har forandret seg siden du dro, datter.
Først
dro fisken langt sørover, narhvalen og hvalrossen fulgte den,
og uten dem fikk vi ikke elfenben.
Uten trær til å reparere båtene, kunne vi ikke følge dem.
Så begynte vintrene å slite på oss.
Det gylne landet kan være bra for oss alle.
-Nei. -Hvorfor ikke?
Fordi…
Fordi jeg lette etter det i årevis uten å finne det.
Jeg er ikke blind.
Tror du ikke jeg ser hva som skjer med folket mitt?
Etter at du og Leif dro,
seilte jeg gang på gang dit han trodde han så det.
Om det var der ute, ville vi vært der, ikke her,
der vinden aldri stopper og gudene ler av meg.
Leifs gylne land
er en fantasi.
Jeg stoler på synet.
Du kan ikke stoppe meg.
Sta.
Hvor har jeg det fra?
La oss iallfall bruke en av båtene dine til å fiske før dere drar.
Selvfølgelig.
Gå og få deg litt søvn. Jeg er fortsatt faren din.
Du har ikke mot til å gjøre det.
Godwin?
God natt, Deres Høyhet.
Vi møtes i huset.
Jeg kommer straks.
Zoe, jeg må snakke med deg.
Harald.
Er det deg?
Keiser. Jeg beklager.
Jeg innså ikke at det var du som kalte meg.
Jeg gjorde ikke det, men jeg er glad du er her.
Jeg vil snakke med deg.
Med årene
har vi blitt nære.
Du er som en bror for meg.
Og du for meg, keiser.
Som en bror kjenner jeg deg godt.
Dine styrker
og dine svakheter.
Keiser…
Trodde du ikke jeg ville vite det om du lå med kona mi?
Om jeg spurte deg,
visste jeg det ville bli pinlig.
Så…
Jeg lot min kone forføre deg.
Hvorfor?
Fordi jeg ikke kan gi henne barn.
Så hvem bedre til å gi meg en arving
enn min kjære bror?
Nei!
Keiser! Stans henne!
Nei!
Han har drept keiseren!
Nei! Det var en felle!
Arrester ham.
Du!
BASERT PÅ SERIEN VIKINGS SKAPT AV MICHAEL HIRST
Tekst: Fredrik Lingaas